+ (אלבום של אד שירן)

***+*** (מבוטא: **פלוס**) הוא אלבום אולפן הבכורה של הזמר והיוצר הבריטי אד שירן, אשר יצא לאור ב-9 בספטמבר 2011 על ידי אסילם רקורדס ואטלנטיק רקורדס. האלבום סימן את פריצת הדרך המסחרית של שירן, לאחר שפרסם חמישה אלבומים באופן עצמאי. ג'ייק גוסלינג ושירן הפיקו את רוב האלבום, עם סיוע נוסף של מפיק ההיפ הופ אמריקאי, .No.I.D.

עניין התקשורת סביב האלבום היה 'מתודלק' באופן משמעותי בשל שני הסינגלים שקדמו לו - "The A Team", "You Need Me, I Don't Need You", אשר הגיע למקומות הרביעי והשלישי במצעד הסינגלים הבריטי בהתאמה. הסינגל "Lego House" פורסם ב-11 בנובמבר 2011 בתור הסינגל השלישי מהאלבום וזכה להצלחה בדומה לקודמיו בכך שהגיע למקום החמישי במצעד הבריטי. שלושה סינגלים נוספים - "Drunk", "Small Bump", ו-"Give Me Love" פורסמו לאורך שנת 2012 כאשר כולם הגיעו ל-25 המקומות הראשונים במצעד הסינגלים הבריטי.

האלבום זכה לביקורות חיוביות מצד מבקרי המוזיקה. עם פרסום האלבום, נמכרו כבר בשבוע הראשון כ-102,000 עותקים בבריטניה. האלבום אף זכה להצלחה במצעד הבילבורד 200, כאשר הגיע למקום החמישי, ונמכרו 42,000 מעותקיו. + היה לאלבום הבכורה של האמן הבריטי שהגיע למיקום הגבוה ביותר מאז "I Dreamed a Dream" מאת סוזן בויל בשנת 2009. כמו כן, *+* הוא האלבום השמיני הנמכר ביותר של העשור בממלכה המאוחדת.

## רקע
[שמאל|ממוזער|שירן מופיע באקדמיה 1 ב[מנצ'סטר.]]
לאחר שנשר מבית הספר בגיל 16, שירן  הופיע בערבי מיקרופון פתוח ברחבי הממלכה המאוחדת, ועבד על הוצאת אלבומים באופן עצמאי. לאחר ארבע שנים של הופעות בבריטניה, שירן פגש את הזמר ג'יימי פוקס בלוס אנג'לס. פוקס אמר כי אהב את שירן מספיק כדי "לסייע בדרכו להצלחה". 

בתחילת שנת 2010, שירן סיפר שחווה "תקופה קשה" והחליט לנסוע באופן ספונטני  ללוס אנג'לס , ולבלות שם חודש על מנת "לראות מה יקרה". לאחר  הופעה בעיר, פנתה אליו אשת הקשר של פוקס, אשר הפיקה ערבי מיקרופון פתוחים שאושרו על ידי פוקס, והזמינה אותו להופיע. שירן הסכים להצעה, ולאחר ההופעה הוא יצר קשר עם המנהל של פוקס, שביקש ממנו להופיע בתוכנית הרדיו של פוקס. לאחר השידור, ג'יימי פוקס נתן לשירן את מספר הסטודיו שלו ללא תשלום. שירן ניצל את ההזדמנות כדי להקליט כמה שירים באולפן, השתתף בכמה מסיבות עם פוקס ותיאר את התקופה שבילה בחברתו כ"סוריאליסטית". בנוסף, ההופעות של שירן ביוטיוב  זכו להצלחה מסחררת  ושירו  "You Need Me, I Don't Need You", זכה ליותר מחצי מיליון צפיות בפלטפורמה.

בעקבות זאת, חתם שירן על חוזה בחברת ההקלטות אטלנטיק רקורדס והוחתם על ידי צוות הניהול של אלטון ג'ון שנקרא "Rocket". שירן סיפר על כך: "אלטון נכנס ואמר 'איפה אד שירן?' הרגשתי: 'לעזאזל! הוא יודע את השם שלי!' זה הזוי, גדלתי על המוזיקה שלו, ועכשיו הוא אחד האנשים שמשבחים ומסייעים לקריירה שלי". שירן התחיל להופיע עם גיטרה אקוסטית בגיל 11 ואהבתו לכלי הנגינה היא "מה שהכניס אותו למוזיקה ולשירה". שירן הושפע מגיל צעיר מהביטלס ומבוב דילן, אלא שציין את דמיאן רייס כבעל השפעה גדולה יותר על המוזיקה שלו. לאחר שצפה בו בהופעה אינטימית בדבלין. במהלך ההפקה של אלבומו +, שירן סיפר שידע "איך רציתי שכל שיר יישמע", ולכן הוא וצוות האולפן השקיעו רק יום אחד  בהקלטה של כל אחד מהשירים באלבום.

## Tour +
במאי 2021, הכריז שירן על סיבוב הופעות בעל 21 תאריכים בבריטניה ובאירלנד, בו יבצע שירים מהאלבום החדש. לאחר מכן, הוסיף שירן תאריכים נוספים לתחילת שנת 2012, ואושר כי יעשה את ההופעה הגדולה ביותר שלו עד כה באקדמיית בריקסטון. בנוסף, הכריז שירן על תאריכים בארצות הברית בהם יופיע ב-"Fallen Empires Tour" של הלהקה סנואו פטרול. בהמשך, הוכרז כי ביולי ואוגוסט 2012, יופיע שירן לראשונה גם באוסטרליה ובניו זילנד. לאחר מכן, הודיע שירן גם על הופעות בארצות הברית במסגרת סיבוב ההופעות לקידום האלבום, וכן על ההופעות הכי גדולות שלו בבריטניה עד כה. בסך הכל, הופיע שירן 18 הופעות בארצות הברית.

## רשימת רצועות

## מיקומי שיא

## קישורים חיצוניים

## ביאורים

## הערות שוליים

קטגוריה:אלבומי אד שירן
קטגוריה:אלבומים באנגלית
קטגוריה:אלבומים שהופקו על ידי ג'ייק גוסלינג
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת אטלנטיק רקורדס
קטגוריה:אלבומי חברת אסיילום רקורדס